laion/Wikipedia-Exotic huggingface dataset:
בורגווארד P100

בורגווארד P100 (בגרמנית Borgward P 100) היא מכונית סלון, 4 דלתות, 6 צילינדרים, אשר יוצרה על ידי יצרנית הרכב הגרמנית "Goliath-Werk G.m.b.H" בין השנים 1959–1961. דגם ה"בורגווארד P100" הוצג לראשונה בתערוכות המכוניות בפרנקפורט ב-1959. סך הכול יוצרו 2,530 יחידות. מחיר דגם ה"בורגווארד P100 " בהשקה עמד על 12,350 מרק גרמני. בורגווארד P100 בורגווארד P100, שנת 1961 בורגווארד P100 בורגווארד P100, שנת 1960 בורגווארד P100 בורגווארד FW 200 בורגווארד B 611 בורגווארד הנסה 1500 בורגווארד הנסה 2400 בורגווארד איזבלה בורגווארד RS בורגווארד BX7 בורגווארד איזבלה (2017) קונספט בורגווארד B 4500 בורגווארד B 3000 מדיה וקבצים בנושא בורגווארד P100 בוויקישיתוף בורגווארד P100, יו-טיוב דגמי חברת Goliath-Werke Borgward & Co Preston Tucker & Others: Tales of Brilliant Automotive בורגווארד P100 auto-motor-und-sport.de/fahrberichte/borgward-2-3-lite בורגווארד P100 automobile-catalog
פרס לספרות תורנית בני ברק

פרס לספרות תורנית בני ברק הוא פרס הניתן בנושא הכתיבה התורנית וההלכתית מטעם עיריית בני ברק. הפרס נוסד בשנת תשמ"ב (1982) על ידי ראש העיר דאז, שמואל וינברג, ונקרא על שמו של ראש העירייה הראשון, רבי יצחק גרשטנקורן. הפרסים ניתנים לספרים שחוברו בשלוש השנים שלפני תאריך מתן הפרס ולא קיבלו פרס קודם. הרב חנוך זייברט, ראש העיר פעל להרחבת מסגרת הפרס לזוכים [דרושה הבהרה]. בשנת תשע"ה נשלחו 110 ספרים לוועדת הפרסים, ו12 רבנים זכו בפרס. בשנת תשע"ו נשלחו 135 ספרים למועמדות. חברי ועדת הפרס כיום הם הרבנים: רבי ברוך דב פוברסקי, ראש ישיבת פוניבז'; רבי מנחם מנדל שפרן, ראש ישיבת "נועם התורה" והרב שלמה בן שמעון, חבר ביה"ד הרבני הגדול. בעבר כיהן בוועדה גם הדיין הרב ישעיהו גולדשמידט. בין מקבלי הפרס, היו גדולי תורה, ראשי ישיבות ורבנים ידועי-שם, ובהם רבי יצחק קוליץ, רבה של ירושלים; רבי שמחה זיסל ברוידא ראש ישיבת חברון; רבי אברהם דוד רוזנטל, ראב"ד בירושלים; רבי אליהו בקשי-דורון, הרב הראשי והראשון-לציון לשעבר; רבי יצחק פלקסר , מראשי ישיבת "שפת אמת" שבירושלים; רבי ברוך רקובר, אב"ד בחיפה; רבי שלמה עמר, הרב הראשי לשעבר; רבי מרדכי מלכה, רב העיר אלעד; רבי שמעון משה דיסקין ורבי אברהם ארלנגר, מראשי ישיבת "קול תורה" ירושלים; רבי דוד כהן, ראש ישיבת חברון כנסת ישראל; רבי משה שאול קליין, רב שכונת "אור החיים" ודיין בבד"צ שבראשות רבי שמואל הלוי ואזנר; רבי שמואל יעקב בורנשטיין, ראש-ישיבת "קריית-מלך"; רבי חיים ואלקין, מנהלה הרוחני של ישיבת "עטרת ישראל"; רבי מאיר יעקב שטרן, חבר בד"צ "זיכרון - מאיר", רבי יצחק פנחס גלדווסר, מנהלה הרוחני של ישיבת "אור - ישראל" הגדולה; רבי יונתן שרגא דומב, מנהלה הרוחני של ישיבת "בית מאיר"; רבי רפאל פרצוביץ, מראשי ישיבת מיר; רבי אליעזר רוט, ראש כולל "נתיבות משפט", בני ברק ועוד עשרות רבנים, דיינים, ראשי ישיבות וכוללי אברכים מכובדים וידועי-שם. מעמד חלוקת הפרס לשנת תשע"ב מעמד חלוקת הפרס לשנת תשע"ו מעריב מקומי: בני ברק: פרס לספרות תורנית, מעריב, 24 באוקטובר 1984
לואיס פדרו קוואנדה

לואיס פדרו קוואנדה (בצרפתית: Luis Pedro Cavanda; נולד ב-2 בינואר 1991) הוא כדורגלן בלגי המשחק בעמדת המגן הימני בנשאטל גזמאקס. קוואנדה נולד באנגולה לאב אנגולי ולאם קונגולזית, ובגיל צעיר עבר עם משפחתו לבלגיה והתחיל לשחק כדורגל במחלקת הנוער של סטנדרד לייז'. בינואר 2007 עבר למחלקת הנוער של לאציו בה שיחק שלוש וחצי שנים. ב-17 בדצמבר 2009 קוואנדה ערך את הופעת הבכורה שלו בקבוצה הבוגרת של לאציו בהפסד 0–1 נגד לבסקי סופיה במסגרת שלב הבתים של הליגה האירופית. ב-29 באוגוסט 2010 קוואנדה ערך את הופעת הבכורה שלו בסרייה א' בהפסד 0–2 לסמפדוריה. יחד עם לאציו הוא זכה בסופרקאפ האיטלקי ב-2009 ובגביע האיטלקי ב-2013. בינואר 2011 הושאל לטורינו עד לסיום העונה. בפברואר 2012 הושאל לבארי. ב-12 ביולי 2015 קוואנדה חתם בטרבזונספור מליגת העל הטורקית. ב-9 באוגוסט 2016 חתם לשלוש שנים בגלאטסראיי תמורת 1.8 מיליון אירו. ב-2016 זכה עם גלטסראיי בסופרקאפ הטורקי. בקיץ 2017 חזר לסטנדרד לייז' 10 שנים אחרי שעזב אותה. ב-17 בפברואר 2021, קוואנדה סיכם בטרפצ'ה 89 מליגת העל הקוסובנית, אך העסקה לא יצאה לפועל. בקיץ 2022 חתם בנשאטל גזמאקס השווייצרית. קוואנדה שיחק בצעירותו בנבחרות הצעירות של בלגיה, אך עדיין הייתה לו את האפשרות לייצג את אנגולה או את הרפובליקה של קונגו בזכות מוצאם של הוריו. למרות שקוואנדה הצהיר כי הוא מעוניין לייצג את קונגו, במרץ 2015 זומן לראשונה לסגל נבחרת בלגיה. ב-10 באוקטובר 2015 ערך את הופעת הבכורה שלו בנבחרת בניצחון 4–1 נגד אנדורה במסגרת מוקדמות יורו 2016. לואיס פדרו קוואנדה, באתר Transfermarkt לואיס פדרו קוואנדה, באתר Soccerway לואיס פדרו קוואנדה, באתר WorldFootball.net לואיס פדרו קוואנדה, באתר National Football Teams לואיס פדרו קוואנדה, באתר FootballDatabase.eu
יום החיוך העולמי

יום החיוך העולמי הוא מועד בינלאומי המצוין כל שנה ביום השישי הראשון בחודש אוקטובר, להעלאת המודעות לחיוך. היום הוכרז על ידי הארווי בל מווסטר, יוצרו של הסמיילי ב-1963. היום צוין לראשונה ב-1999, ומאז מצוין מדי שנה, לזכרו של הארווי בל ולמען המטרה: "לשפר את העולם, חיוך אחד בכל פעם". במהלך היום נערכים מפגשים וכנסים לחינוך ולמודעות בנושא החיוך והפצת מעשים טובים בעולם. יום החיוך העולמי מצוין ברחבי העולם בפעילויות שונות, כמו מפגשים, תהלוכות ופעילויות בבתי הספר. האתר העולמי לציון היום (באנגלית) תמי לנצוט ליבוביץ, יום החיוך הבינלאומי - 2016, באתר TLL
סרגיי חיז'ניצ'נקו

סרגיי חיז'ניצ'נקו (בקזחית: Сергей Хижниченко; נולד ב-17 ביולי 1991) הוא כדורגלן קזחי המשחק באורדבסי שימקנט בעמדת החלוץ. חיז'ניצ'נקו התחיל את הקריירה שלו בוסטוק בה שיחק שתי עונות בוסטוק-2, קבוצת המילואים ושתי עונות נוספות בקבוצה הראשונה שלה המשחק בליגת העל הקזחית. לקראת עונת 2010 חתם בלוקומוטיב אסטנה (לימים אסטנה). ב-22 במרץ 2010 ערך את הופעת הבכורה שלו בקבוצה במשחק הליגה נגד קאיראט אלמטי. במחזור ה-6 של הליגה, הבקיע את שער הבכורה שלו בקבוצה במשחק הליגה נגד שחטאר קאראגנדי. ב-17 ביולי 2010 הושאל לאטיראו. לקראת סיום העונה חיז'ניצ'נקו היה נבחן בפיינורד רוטרדם ההולנדית, אך בסופו של דבר חזר לקזחסטן. ב-14 בפברואר 2011 חיז'ניצ'נקו חתם בשחטאר קאראגנדי. את שער הבכורה שלו הבקיע נגד אירטיש פבלודאר. חיז'ניצ'נקו, הפך עד מהרה לשחקן מוביל בקאראגנדי והבקיע צמד במשחק האליפות נגד אסטנה שהעניק לקבוצתו באליפות ראשונה בתולדותיה עם 16 שערים ובכך סיים גם כמלך שערי הקבוצה וסגן מלך השערים של הליגה כולה. בעונת 2012 נעדר תקופה ארוכה מהמגרשים, עקב פציעה ברצועה הצולבת שהשביתה אותו לשישה חודשים. בינואר 2014 חתם בקורונה קיילצה מליגת העל הפולנית, קבוצתו הראשונה מחוץ למולדתו. ב-29 במרץ 2014 חיז'ניצ'נקו הבקיע את שער הבכורה שלו בקבוצה במשחק ליגה נגד פוגון שצ'צ'ין. לקראת עונת 2015 חזר לקזחסטן וחתם באקטובה. בפברואר 2016 חתם בטובול. את עונת 2016 סיים כמלך שערי הקבוצה עם 10 שערים, אך טובול סיימה רק במקום השביעי בליגה. בינואר 2017 חתם בשחטיור סליהורסק מליגת העל הבלארוסית. בסליהורסק, חיז'ניצנקו היה אחד משחקניה הבולטים של הקבוצה שהתחילה את העונה כמועמד לאליפות לצידה של באטה בוריסוב שמחזיקה בכתר 11 עונות עד אז. למרות זאת, ב-16 ביוני שוחרר מהמועדון. ב-22 ביוני 2017 חזר לקדנציה שנייה בשחטאר קאראגנדי, כאשר חתם על חוזה עד לסיום העונה. בינואר 2018 חתם באורדבסי שימקנט. ב-22 בפברואר 2019 חזר לאחר תשע שנים לאסטנה. ב-11 בפברואר 2020, חזר לאורדבסי שימקנט. בצעירותו, חיז'ניצנקו שיחק בכל הנבחרות הצעירות של קזחסטן. ב-10 ביוני 2009 ערך את הופעת הבכורה שלו בנבחרת קזחסטן בהפסד 2-1 לאוקראינה. ב-9 בספטמבר 2009 הבקיע צמד בניצחון 1-3 נגד אנדורה, שהיו גם שערי הבכורה שלו בנבחרת. נכון לספטמבר 2017, לזכותו של חיז'ניצנקו 8 שערים בנבחרת והוא מדורג שלישי ברשימת מלך שערי הנבחרת בכל הזמנים. שחטאר קאראגנדי ליגת העל הקזחית: 2011, 2012 הגביע הקזחי: 2013 אסטנה אליפות קזחסטן: 2019 מדיה וקבצים בנושא סרגיי חיז'ניצ'נקו בוויקישיתוף סרגיי חיז'ניצ'נקו, ברשת החברתית אקס (טוויטר) סרגיי חיז'ניצ'נקו, באתר Transfermarkt סרגיי חיז'ניצ'נקו, באתר Soccerway סרגיי חיז'ניצ'נקו, באתר WorldFootball.net סרגיי חיז'ניצ'נקו, באתר National Football Teams סרגיי חיז'ניצ'נקו, באתר FootballDatabase.eu
אפוסטולוס ואליוס

אפוסטולוס ואליוס (ביוונית: Απόστολος Βέλλιος; נולד ב-8 בינואר 1992) הוא כדורגלן יווני, המשחק בעמדת החלוץ בנאה סלמיס פמגוסטה. ואליוס התחיל את הקריירה המקצועית שלו באירקליס סלוניקי. ב-26 באפריל 2009 הוא ערך את הופעת הבכורה שלו בניצחון 1-4 נגד סקודה קסנתי במחזור האחרון של עונת 2008/2009. ב-7 בנובמבר 2009 הבקיע את שער הבכורה שלו בקריירה במשחק הליגה אולימפיאקוס. בינואר 2011 חתם באברטון מהפרמייר ליג לארבע שנים תמורת 250 אלף פאונד לאחר שדחה הצעות מפולהאם, אולימפיאקוס, א.א.ק. אתונה, ובולוניה. ב-2 באפריל 2011 ואליוס ערך את הופעת הבכורה שלו באברטון במשחק הליגה נגד אסטון וילה. ב-17 בספטמבר 2011 ואליוס הבקיע את השער הראשון שלו באברטון בניצחון 1-3 נגד ויגאן את'לטיק. למרות זאת, את רוב שנותיו באברטון העביר בקבוצת המילואים של המועדון. במרץ 2014 הושאל לבלקפול עד לסיום העונה. ב-10 במאי 2014 הודיע על סיום דרכו באברטון באמצעות חשבון הטוויטר שלו. ביולי 2014 חתם לשנתיים בלירסה מליגת העל הבלגית. ב-26 בינואר 2015 ואליוס הושאל לוסטסילאנד עד לסיום העונה, ובכך הפך לכדורגלן היווני הראשון שמשחק בליגת העל הדנית. ב-15 ביולי 2015 ואליוס חזר לקדנציה שנייה באירקליס, כאשר חתם לשנתיים. ב-26 בספטמבר 2015 הבקיע את שערו הראשון מאז חזר למועדון במשחק הליגה נגד סקודה קסנתי. ב-26 באוקטובר 2015 ואליוס השווה את שיא העשור בליגה היוונית כאשר הבקיע בארבעה משחקים רצופים. ב-2 בינואר 2016 הבקיע שלושער ראשון בקריירה בניצחון 0-3 נגד א.א.ל. קאלוני, ושלושער ראשון של שחקן אירקליס מזה 15 שנים. ב-29 ביוני 2016 ואליוס חתם לארבע שנים בנוטינגהאם פורסט תמורת 950 אלף פאונד. ב-12 באוגוסט ואליוס ערך את הופעת הבכורה שלו בקבוצה בהפסד 3-0 לברייטון אנד הוב אלביון. ב-11 בספטמבר הבקיע את שער הבכורה שלו בפורסט בתיקו 2-2 נגד אסטון וילה. ב-31 באוגוסט 2018 הושאל לואסלנד-בוורן. ב-21 ביוני 2019, ואליוס חתם באטרומיטוס מליגת העל היוונית. ב-24 בספטמבר 2020, ואליוס חתם באסקולי מהסרייה ב'. ב-7 ביולי 2021 ואליוס הצטרף לאקדמיקה קליניקן מליגת העל הרומנית. ב-29 בינואר 2022 חתם בלאמיה 1964. בצעירותו, ואליוס שיחק בכל הנבחרות הצעירות של יוון. ב-29 במרץ 2016 ערך את הופעת הבכורה שלו בנבחרת יוון במשחק ידידות נגד איסלנד. אביו של ואליוס, קוסטס, היה כדורגלן בעברו באירקליס סלוניקי. ב-17 בנובמבר 2015 השתתף ואליוס בקמפיין גיוס כספים עבור ניקוס קיזרידיס, בעבר שחקן אריס סלוניקי היריבה העירונית אשר נאבק במחלת הסרטן. מדיה וקבצים בנושא אפוסטולוס ואליוס בוויקישיתוף אפוסטולוס ואליוס, באתר Transfermarkt אפוסטולוס ואליוס, באתר Soccerway אפוסטולוס ואליוס, באתר BDFutbol אפוסטולוס ואליוס, באתר WorldFootball.net אפוסטולוס ואליוס, באתר National Football Teams אפוסטולוס ואליוס, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אפוסטולוס ואליוס".
רנדל

רנדל או האי רנדל (באנגלית: Randall's Island) הוא אי הממוקם בין נהר הארלם לאיסט ריבר שבעיר ניו יורק. האי נמצא בין האי מנהטן לרובע קווינס ומופרד מקווינס בתעלה המזרחית של איסט ריבר, ומרובע הברונקס במיצר ברונקס. הנהר שבין האי רנדל לאי וורד מולא אדמה וכיום שני האיים הם שטח יבשה אחד המהווה חלק מרובע מנהטן. באי נמצא מרכזו של גשר רוברט פ. קנדי המחבר את הרבעים מנהטן, קווינס והברונקס, וכן עוברת מעל האי מסילת רכבת המחוברת לגשר הל גייט. באי נמצאת האקדמיה של מחלקת כיבוי האש של העיר ניו יורק. רוב שטח האי הוא פארק ציבורי שלאחרונה פותח כאזור פעילות ספורט, הכולל מגרשי מיני גולף, טניס, כדורסל, כדורגל ולקרוס. לאחרונה נבנה באי אצטדיון הספורט איקהאן שהחליף את אצטדיון דאונינג שקדם לו. מדיה וקבצים בנושא רנדל בוויקישיתוף ההיסטוריה של האי רנדל אגודות הספורט של האי רנדל
ניתוח לאיחוי קרום הבתולים

ניתוח לאיחוי קרום הבתולים הוא שחזור כירורגי זמני של קרום הבתולים. ניתוח זה אינו נחשב, בדרך כלל, כחלק מפרוצדורות גינקולוגיות שכיחות אלא התערבות מתחום הניתוחים פלסטיים ונערך ללא אשפוז ואורך כחצי שעה. עיקר הניתוחים נערכים בארצות הברית, בדרום קוריאה ובמערב אירופה. מטרת הניתוח היא לגרום לדימום במהלך קיום יחסי מין בפעם הראשונה מיד לאחר טקס בנישואים, אשר בתרבויות מסוימות נחוץ כהוכחה להיותה של הכלה בתולה ביום חתונתה. הקלה על המותקפת במעשה אונס. נפילה טבעית של קרום הבתולים, קריעת קרום הבתולים לאחר רכיבה על סוס, שימוש בטמפון, בדיקה גינקולוגית כושלת, ועוד. רצון להסתיר קיום יחסי מין אסורים או בלתי מקובלים לפני החתונה, שבה, על פי תרבויות מסוימות, על הכלה להיות בתולה. הקרום המשוחזר לרוב אינו מאפשר אספקת דם לקרום, וכולל קפסולת ג'לטין עם חומר דמוי דם מלאכותי. לעיתים משתמשים בדש בטנה מהנרתיק להשלמת אספקת הדם ואיחוי מחודש של קרום הבתולים. לאחר הניתוח מומלץ שלא לקיים יחסי מין למשך שלושה חודשים. פעולת שחזור קרום הבתולים חוקית במדינות מסוימות, בעוד שמדינות אחרות אוסרות על כך. בארצות הברית שיקום קרום הבתולים זמין במרפאות פרטיות ונעשה נפוץ יותר. בצרפת, במקרי אונס או טראומה מקבלים החזר מהמדינה מתשלום ביצוע האיחוי. במדינות המזרח התיכון, בפרט באיראן, הניתוח פופולרי ביותר, שכן שם צפויות הנשים לשמור על בתוליהן עד ליל הכלולות. האייתוללה סייד סאדק רוחאני (אנ') הוציא פסק הלכה המתיר ביצוע ניתוח לאיחוי קרום הבתולים ומחשיב אישה לאחר הניתוח כבתולה. באיראן פעולות פולשניות לשחזור קרום הבתולים מתועדות עוד מסוף המאה ה-19. ניתוח לאיחוי קרום הבתולים משמר את התפיסה שאישה ראויה לנישואים רק אם היא בתולה. הניתוח משמר את הסדר החברתי הפטריאכלי וגורם לנשים להמשיך להתנהל על פי קודים מסורתיים. Hyménoplastie ~ hyménorraphie: Les opérations de reconstruction de l'hymen "More women becoming virgins again on the NHS". Mail Online. נבדק ב-2017-11-12. Deuteronomy 22:13-19 "Girls' secrets aired in Egypt", BBC News Janet Afary, Recreating virginity in Iran Afary, Janet (2009-05-12). "Recreating virginity in Iran | Janet Afary". The Guardian (באנגלית בריטית). ISSN 0261-3077. נבדק ב-2017-11-12. Sciolino, Elaine; Mekhennet, Souad (2008-06-11). "In Europe, Debate Over Islam and Virginity". The New York Times (באנגלית אמריקאית). ISSN 0362-4331. נבדק ב-2017-10-01. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
נדב בן סימון

נדב בן סימון (נולד ב-23 באוגוסט 1977) הוא תסריטאי קולנוע וטלוויזיה ישראלי. נדב בן סימון נולד בקיבוץ חוקוק שליד הכנרת, ובנעוריו עבר להתגורר בקיבוץ ניר אליהו שבשרון. בתקופת זו ניגן בטריו "ח.נ.ן" על הבס, ביחד עם הגיטריסט נרי לנצ'נר והמתופף חגי לנגשטטר. הלהקה התגלתה על ידי חוני המעגל בהופעה בחג השבועות בקיבוץ, עת ביצעו גרסאות דיסטורשן לשירי ארץ-ישראל ומאז ליוו אותו כנגנים במופע המיצג שלו "חילול" בפסטיבל עכו. לאחר שירותו הצבאי כקצין במערך הנ"מ, החל את לימודיו בחוג לקולנוע ולטלוויזיה באוניברסיטת תל אביב, אותם סיים בהצטיינות. מאז שנת 2015 הוא חבר בהנהלת איגוד התסריטאים, ובתחילת 2021 נבחר ליו"ר האיגוד. בשנת 2005 בן סימון כתב וביים את פרויקט הגמר שלו באוניברסיטה "לחנוק את העיזה" ששודר בערוץ 10. לאחר סיום לימודיו כתב בן סימון תוכניות טלוויזיה רבות ביניהן "לא לפני הילדים" בערוץ 10, בכיכובם של עידן אלתרמן, שי גולדשטיין ויעל לבנטל; "אלישע" בערוץ הילדים, בכיכובו של יובל סמו; "מיסטר צ'יפס" (בכיכובם של אורטל בן שושן ודר זוזובסקי), "בצפר", "בית הכלבים" (בכיכובם של אבי גרייניק וגאלה קוגן), סדרת האנימציה "השתולים", "חבורת הספסל האחורי" ו"יפניק" בערוץ ניקלאודיאון; "המובילים" (בכיכובם של ליאת הר לב, בן פרי וגיא לואל) "שווה לנסות", "אין דברים כאלה" וסדרת האנימציה "לוגיקון" בערוץ לוגי; "אחותי קפצה כיתה" בערוץ יס קידס; סדרת האנימציה "מלמולים" בערוץ 1; "המדור לחפצים מיוחדים" בכיכובם של אודי ואביעד בחינוכית, ועוד. בשנת 2016 זכה בתחרות "הקפיצה המשולשת" של קרן ירושלים, וזכה במענק לפיתוח סדרת אנימציה בין לאומית. בין השנים 16–2013 פיתח בן סימון עבור שידורי קשת שלוש סדרות דרמה. על חוויותיו כאבא יצר וכתב את הסדרה "אבויה" ששודרה בערוץ טדי, בכיכובו של מולי שולמן וריקי בליך; בשנת 2019–2021 כתב יחד עם מיכל קופר קרן את ספיידרז, דרמה קומית יומית ששודרה בהוט ובמדינות רבות בעולם; באותה השנה כתב גם את "זורמים", סדרה מוקומנטרית על אקולוגיה, בכיכובם של עמית הכטר וקים אור אזולאי. בשנת 2021 שימש כעורך התסריט של הקומדיה "שישו ושמחו" ששודרה בכאן 11. בשנת 2006 כתב וביים את הסרט התיעודי הקצר "עצם קובייה" שהשתתף בפסטיבל ירושלים. בשנת 2015 זכה בתחרות "דראפט/סקיצה" של קרן ירושלים, ובעקבותיה כתב תסריט לסרט אנימציה באורך מלא למבוגרים, "הבמה", הנמצא בשלבי טרום-הפקה. נדב בן סימון מתגורר בתל אביב, נשוי ואב לשלושה. מדיה וקבצים בנושא נדב בן סימון בוויקישיתוף נדב בן סימון, ברשת החברתית פייסבוק נדב בן סימון, במיזם "אישים" לתיעוד היצירה הישראלית נדב בן סימון, במסד הנתונים הקולנועיים IMDb (באנגלית) נדב בן סימון, באתר "אידיבי", מאגר הידע העברי לקולנוע ישראלי ועולמי רזומה באתר של אילן צלר ורינת איתן. יונתן אסתרקין, ‏איזו תוכנית טלויזיה תהיה "חטופים" הבאה, באתר גלובס, 13 בספטמבר 2012 כתבה על יוצרים צעירים ומבטיחים. נטע אחיטוב, סדרת רשת ישראלית מזרימה דם חדש לדיון סביבתי מאתגר, באתר הארץ, 27 במאי 2020 נדב בן סימון - סרטים וסדרות, באתר אידיבי (ארכיון) נירית אנדרמן, יוצרים שזכו במענקים מהמיזם הירושלמי לקולנוע מתלוננים: לא קיבלנו את הכסף, באתר הארץ, 8 באפריל 2017 עצם קובייה (ראו: נבחרי תחרות וולג'ין לסרטים קצרים 2006), באתר האוזן השלישית "אין ספרי ילדים טובים וגרועים. יש קצרים וארוכים", באתר ‏מאקו‏, 25 ביוני 2017
Small Bump

Small Bump (בעברית: בליטה קטנה) הוא שיר שבוצע על ידי הזמר והיוצר האנגלי אד שירן, ופורסם כסינגל החמישי מאלבום הבכורה שלו, +. השיר נכתב על ידי שירן והופק על ידי ג'ייק גוסלינג. הסינגל הגיע למקום ה-25 במצעד הסינגלים הבריטי, ויצא לרדיו כסינגל השישי והאחרון באוסטרליה, שבו "Give Me Love" פורסם כסינגל החמישי. ב-26 במרץ 2012, הודיע שירן בטוויטר כי Small Bump יפורסם כסינגל החמישי מתוך אלבום הבכורה שלו, ואמר "לפני שהוא מתפרסם, אני רוצה להיות להודיע מה הסינגל החמישי שנלקח מתוך האלבום שלי, +". הוא הוסיף: "אז, הסינגל הוא Small Bump". השיר נכתב בתו בי במול מייג'ור. השיר עוסק ב'ידידתו הקרובה' של שירן, ומקונן על תינוק שנולד אחר חמישה חודשים מההיריון. סרטון השיר "Small Bump" באתר יוטיוב
בורגווארד הנזה 1500

בורגווארד הנזה 1500 (בגרמנית Borgward Hansa 1500) היא מכונית משפחתית, בעלת ארבעה צילינדרים, אשר יוצרה על ידי יצרנית הרכב הגרמנית "Goliath-Werk G.m.b.H" בין השנים 1949–1954. תאוצת הדגם המשפחתי 0-100 קמ"ש עמדה על 33,6 שניות. בורגווארד הנזה 1500 - סלון, 2 דלתות בורגווארד הנזה 1500 - סלון, 4 דלתות בורגווארד הנזה 1500 - קופה ספורט בורגווארד הנזה 1500 - קבריולה בורגווארד הנזה 1500 - סטיישן, 3 דלתות בורגווארד הנזה 1500 - מסחרית, 3 דלתות (2 חלונות צד בלבד בקדמת הרכב) בשנת 1952 התחיל ייצורו של דגם ה"בורגווארד הנזה 1800" אשר אופיין על ידי מנוע 1,758 סמ"ק, המפיק 60 כ"ס. מנוע דיזל (פותח משנת 1953) תאוצה 0-80 קמ"ש - 27.9 שניות מהירות שיא - 109 קמ"ש תמסורת ידנית - 4 מהירויות מחיר הדגם בהשקתו עמד על 1,493 לירות שטרלינג, בבריטניה בורגווארד הנזה 1500, 2 דלתות בורגווארד הנזה 1500, קבריולט לוגו בורגווארד הנזה 1500 בורגווארד הנזה 1500 ספורט - קופה בורגווארד הנזה 1500 ספורט - קופה בורגווארד הנזה 1500, 4 דלתות בורגווארד הנזה 1500 - מבט לתא הנהג בורגווארד הנזה 1500, 4 דלתות בורגווארד הנזה 1500 סטיישן בורגווארד הנזה 1500 סטיישן בורגווארד הנזה 1500 סטיישן, שנת 1952 בורגווארד FW 200 בורגווארד B 611 בורגווארד P100 בורגווארד איזבלה בורגווארד הנזה 2400 בורגווארד RS בורגווארד BX7 בורגווארד איזבלה (2017) קונספט מדיה וקבצים בנושא בורגווארד הנזה 1500 בוויקישיתוף בורגווארד הנזה 1500 ספורט קופה (0:45), יו-טיוב בורגווארד הנזה 1500 קבריולה (5:53 דקות), יו-טיוב דגמי חברת Goliath-Werke Borgward & Co Preston Tucker & Others: Tales of Brilliant Automotive בורגווארד הנזה 1500, 1800 1949 Borgward Hansa 1500-1800 Sedan full range specs בורגווארד הנזה 1500 קבריולה autobild.de/klassik/artikel/borgward-hansa-1500 בורגווארד הנזה 1500 סטיישןBorgward Hansa 1500 Fourgonnette & Station Wagon sales brochure, www.borgward.org.uk Retrieved on 2 February 2013
רוברט וינסטון

רוברט מוריס ליפסון וינסטון, הברון וינסטון (באנגלית: Robert Maurice Lipson Winston, Baron Winston, נולד ב-15 ביולי 1940) הוא רופא, מדען, מנחה טלוויזיה ופוליטיקאי, יהודי-בריטי יליד-אנגליה, חבר מפלגת הלייבור הבריטית, פרופסור לרפואה. בשנת 1995 הוענק לו תואר לורד גשמי לימי חייו. נולד בלונדון, אנגליה, למשפחה יהודית-אורתודוקסית. אמו הייתה ראש העיר לשעבר של סאות'גייט (כיום שכונה בצפון לונדון). אביו נפטר כאשר וינסטון היה בן תשע, כתוצאה מטיפול רפואי שגוי וזיהוי מאוחר של שפעת. יש לו אח ואחות. בשנת 1973 התחתן וינסטון עם לירה הלן פייגנבאום (כיום הליידי וינסטון). יש להם שלושה ילדים, ג'ואל, טניה ובן שהוא מפיק ובמאי קולנוע וטלוויזיה. הוא אוהד מועדון הכדורגל של ארסנל ועמית של החברה המלכותית לאמנויות וחבר במועדון גאריק, ב- MCC ובמועדון אתנאיום בלונדון. וינסטון נכח לראשונה בבית הספר המכינה של סלקומב עד גיל שבע, ואחריו בית הספר של קולט ובית הספר סנט פול. בשנת 1964 סיים את לימודיו בבית הספר להוראת רפואה של אוניברסיטת לונדון. לאחר סיום לימודיו עבר להתמחות בבעיות פוריות. וינסטון היה חבר מועצה בקרן המחקר לסרטן בסרטן ובמחקר סרטן בבריטניה, ועד שנת 2013 היה חבר במועצה לחקר הנדסה ומדעי הגוף, שם גם שימש כיו"ר פאנל סוגיות החברה. הוא נותן הרצאות ציבוריות רבות בשנה בנושאים מדעיים. תוך זמן קצר ויתר על הרפואה הקלינית ועבד כמפיק תיאטרון, וזכה בפרס המפיק הלאומי בפסטיבל אדינבורו לשנת 1969. בשובו לרפואה האקדמית, פיתח מיקרוסקופיה של הצינור וטכניקות שונות בניתוחי הרבייה, כולל היפוך עיקור. הוא ביצע את השתלת החצוצרות הראשונה בעולם בשנת 1979, אך טכנולוגיה זו הוחלפה לאחר מכן בהפריה חוץ גופית. לורד וינסטון מתנגד להפרדת הדת והמדינה, והצהיר שמעמד הכנסייה האנגליקנית בממלכה המאוחדת הוא "אחת הסיבות שאני גאה להיות בריטי." מדיה וקבצים בנושא רוברט וינסטון בוויקישיתוף רוברט וינסטון, ברשת החברתית אקס (טוויטר) גלי וינרב, ‏"המחקר והטיפול בתחום הפוריות פשוט לא טובים מספיק", באתר גלובס, 17 בדצמבר 2017 Robert Winston, ‏Robert Winston:'I do have a very dark side', The Telegraph, 15 August 2008 PEOPLE PILL, Robert Winston Antidisestablishmentarianism ‘in a word’ is government policy. בלפסט טלגרף, 28 בנובמבר 2018.
ארנבת שחורת-זנב

ארנבת שחורת-זנב (שם מדעי: Lepus californicus) היא מין של ארנבת ממשפחת הארנביים הנפוצה במדבריות אמריקה הצפונית. זוהי ארנבת ארוכת אוזניים בעזרתן היא מצטננת מחום המדבר בלי לאבד הרבה זיעה. אורכה 61 ס"מ ומשקלה 1.4-2.7 ק"ג. היא בעלת פרווה אפורה עד חומה המשתלבת בנוף המדבר ושטחים פתוחים נוספים. האוזניים ורודות מבפנים וכפי ששמה מרמז היא בעלת זנב קטן ושחור. גם קצוות האוזניים והרגליים שחורים והרגליים גדולות וחזקות. היא חיה במדבריות, ערבות יבשות, אדמות הפרריה ואדמות מרעה מדרום וושינגטון ומיזורי בצפון עד לבאחה קליפורניה ולסקטקס בדרום. הארנבת היא צמחונית וניזונה מעשבים, נבטים, פרחים, שורשים של צמחים שונים ומזרעים. טורפיה כוללים פומות, שונרים, קויוטים, זאבים, שועלים, עופות דורסים ובעיקר עיט זהוב וינשופים. הארנבת יכולה לרוץ במהירות וכן לקפץ כדי לחמוק מאויביה. L. c. altamirae L. c. asellus L. c. bennettii L. c. californicus L. c. curti L. c. deserticola L. c. ememicus L. c. festinus L. c. magdalenae L. c. martirensis L. c. melanotis L. c. merriamai L. c. richardsonii L. c. sheldoni L. c. texianus L. c. wallawalla L. c. xanti מדיה וקבצים בנושא ארנבת שחורת-זנב בוויקישיתוף ארנבת שחורת-זנב, באתר ITIS (באנגלית) ארנבת שחורת-זנב, באתר NCBI (באנגלית) ארנבת שחורת-זנב, באתר Animal Diversity Web (באנגלית) ארנבת שחורת-זנב, באתר האנציקלופדיה של החיים (באנגלית) ארנבת שחורת-זנב, באתר GBIF (באנגלית) ארנבת שחורת-זנב באתר הרשימה האדומה של IUCN
ארנבת האנטילופה

ארנבת האנטילופה (שם מדעי: Lepus alleni) היא מין של ארנבת ממשפחת הארנביים החיה במדבריות אמריקה הצפונית. היא שייכת לתת-סוג נפרד משאר בני הסוג ארנבת. זוהי אחת מהגדולות שבארנבות. אורכה 52–58 ס"מ ואורך אוזניה 14–17 ס"מ. משקלה ארבעה ק"ג בקירוב. היא בעלת פרווה בהירה מאוד המשתלבת עם הנוף המדברי כשהגב מעט חום מנומר. האוזניים ורודות. תחום המחייה של ארנבת האנטילופה הוא המדבר והערבות היבשות באריזונה וכן במחוזות צ'יוואווה, נאיאריט, סינלואה וסונורה שבמקסיקו. הארנבת צמחונית וניזונה בעיקר מעלים, שורשים ומקקטוסים בשרניים. גופה מותאם לחסוך במים והיא יכולה לשרוד זמן רב בלי שתייה. היא ניצודה על ידי טורפים רבים, בעיקר קויוטים, שונרים מצויים ועיטים זהובים. הארנבת היא יצור דרוך ועירני ובעזרת אוזניה מסוגלת לשמוע טורף מתקרב ולברוח למאורתה. L a. i alleni L. a. palitans L. a. tiburonensis מדיה וקבצים בנושא ארנבת האנטילופה בוויקישיתוף ארנבת האנטילופה, באתר ITIS (באנגלית) ארנבת האנטילופה, באתר NCBI (באנגלית) ארנבת האנטילופה, באתר Animal Diversity Web (באנגלית) ארנבת האנטילופה, באתר האנציקלופדיה של החיים (באנגלית) ארנבת האנטילופה, באתר GBIF (באנגלית) ארנבת האנטילופה באתר הרשימה האדומה של IUCN
Jumpers for Goalposts: Live at Wembley Stadium

Jumpers for Goalposts: Live at Wembley Stadium הוא אלבום ווידאו שפורסם על ידי הזמר-יוצר האנגלי אד שירן, שפורסם ב-Blu-ray ב-13 בנובמבר 2015. הוא כולל סרטון שנלקח מתוך סיבוב ההופעות השני של שירן, x Tour, כאשר הפך לאמן הסולו הראשון שעלה על הבמה באצטדיון ומבלי בלונדון וניגן על פני שלושה לילות אל קהל של 240 אלף איש. האלבום כולל הופעות של להיטים כמו "The A Team", "Sing" וכן "Thinking Out Loud". כמו כן, אלטון ג'ון מופיע בשני דואטים יחד עם שירן. מלבד הופעות חיות, האלבום נותן לצופים הצצה אל החיים מאחורי הקלעים על הכביש עם שירן. Jumpers for Goalposts: Live at Wembley Stadium פורסם ב-DVD כחלק פרסום מחדש של x. מידע על האלבום Jumpers for Goalposts: Live at Wembley Stadium באתר MusicBrainz
עונת 2006/2007 בגביע יול"ב

עונת 2006/2007 בגביע יול"ב הייתה העונה החמישית של תחרות אירופית לקבוצות כדורסל והיא אורגנה על ידי יורוליג בסקטבול. המשחק הראשון התקיים ב-30 באוקטובר 2006 ומשחק הגמר הסתיים ב-10 באפריל 2007. בתחרות השתתפו 24 קבוצות. בסדרת הגמר של התחרות ניצחה ריאל מדריד וזכתה בגביע בפעם הראשונה בתולדות המועדון. בעקבות כך היא קיבלה זכות להשתתף בעונת 2007/2008 ביורוליג בתחילת התחרות התקיימו משחקים ב-4 בתים בשיטת מפגש כפול בין קבוצות הבית. 16 קבוצות (4 מכל בית) העפילו לפלייאוף שהתקיים בשיטת משחק בית/משחק חוץ. משחק הגמר התקיים במגרש שנקבע בתחילת התחרות. לתחרות הוזמנו קבוצות ממדינות הבאות: 3 קבוצות - סרביה ומונטנגרו 2 קבוצות - בלגיה, צרפת, איטליה, ספרד, גרמניה, רוסיה, יוון קבוצה בודדת - הולנד, בולגריה, ישראל, לטביה, ליטא, פולין, טורקיה הפועל ירושלים החלה את התחרות בבית ג', סיימה אותו במקום השלישי והעפילה להמשך התחרות. היא הגיע למשחקי רבע הגמר בהם הפסידה לפ.מ.פ. פירוט התוצאות באתר לינואספורט פירוט התוצאות באתר התחרות